Lorde
<s>Ella Marija Lani Yelich-O'Connor, poznatija kao Lorde (Takapuna, 7. studenog 1996.) je novozelandska pjevačica i kantautorica hrvatsko-irskih korijena.</s><s>Rođena u Takapuni i odgojena u Devonportu (oboje predgrađa Aucklanda), Lorde je još kao djevojčica razvila interes za pjevanje.</s><s>Kao tinejdžerka potpisuje za Universal i ubrzo dobiva partnera u vidu tekstopisca i producenta Joela Littlea, koji je producirao većinu njezinih pjesama.</s><s>Njezin prvi uradak, The Love Club EP, javno je objavljen u ožujku 2013. godine.</s><s>EP je dosegao drugo mjesto na top ljestvicama u Australiji i na Novom Zelandu.</s>

<s>Sredinom 2013. godine, Lorde je objavila svoj debitantski singl, "Royals".</s><s>Singl je postao međunarodni crossover hit, a omogućio je Lorde da postane najmlađa izvođačica s prvim mjestom na Billboard Hot 100 ljestvici još od 1987. godine.</s><s>Krajem 2013. godine objavila je svoj debitanski album, Pure Heroine.</s><s>Album je zasjeo na vrh australskih i novozelandskih ljestvica, a dosegao je i treće mjesto na američkoj Billboard 200 ljestvici.</s><s>Iz albuma su proizašli singlovi "Tennis Court", "Team", "No Better" i "Glory and Gore".</s><s>Godine 2014. objavila je singl "Yellow Flicker Beat", koji je bio dio soundtracka za film The Hunger Games: Mockingjay – Part 1.</s>

<s>Lorde u svom glazbenom izričaju kombinira različite podžanrove poput dream popa i indietronice.</s><s>Dosad je osvojila dva Grammyja, Brit Award i deset Novozelandskih muzičkih nagrada.</s><s>Godine 2013., Time ju je stavio na popis najutjecajnijih tinejdžera na svijetu, a sljedeće godine uvrštena je na Forbesov popis "30 ispod 30".</s>

<s>Diskografija</s>

<s>Studijski albumi</s>

<s>EP-ovi</s>

<s>Reference</s>

<s>Vanjske poveznice</s>

<s></s>

<s>Novozelandske pjevačice
Dobitnici i dobitnice Grammy Award
Pseudonimi</s>

